b'\n_START_ARTICLE_\nMatija Male\xc5\xa1i\xc4\x8d (politik)\n_START_SECTION_\nDru\xc5\xbebeno delovanje\n_START_PARAGRAPH_\nMatija Male\xc5\xa1i\xc4\x8d, dipl. pravnik, je sprva deloval na podro\xc4\x8dju zdravstva, nato pa je postal podpredsednik skup\xc5\xa1\xc4\x8dine ob\xc4\x8dine, odgovoren za podro\xc4\x8dje dru\xc5\xbebenih dejavnosti. _NEWLINE_Leta 1989 je prevzel vodenje Skup\xc5\xa1\xc4\x8dine ob\xc4\x8dine Maribor. Dol\xc5\xbenost je opravljal do prvih ve\xc4\x8dstrankarskih volitev leta 1990. _NEWLINE_Dne 16.maja je zaprisegel nov slovenski izvr\xc5\xa1ni svet, prva vlada izvoljena na ve\xc4\x8dstrankarskih volitvah leta 1990. V slovenski osamosvojitveni vladi je Matija Male\xc5\xa1i\xc4\x8d postal podpredsednik slovenskega izvr\xc5\xa1nega sveta, zadol\xc5\xbeen za podro\xc4\x8dje dru\xc5\xbebenih dejavnosti._NEWLINE_Leta 1992 je bil imenovan v \xc5\xbeirijo za podelitev Bor\xc5\xa1tnikovega prstana in zlate zna\xc4\x8dke Bor\xc5\xa1tnikovega sre\xc4\x8danja. _NEWLINE_Leta 1992 ga je vlada imenovala za slovenskega veleposlanika v Republiki Hrva\xc5\xa1ki. Dol\xc5\xbenost veleposlanika v Zagrebu je opravljal od 10. septembra 1992 do 10. aprila 1998. Za svoje delo je prejel Red kneza Branimira z ogrlico.'